El quintet Spanish Brass actuarà este dissabte en Sagunt
24 de maig 2021

![Imagen sin texto alternativo.](/media/mafpuozl/92-c-spanish-brass.jpg)  
  
El quintet de metalls Spanish Brass arriba a Sagunt amb el seu espectacle _Spanish Brass (a) Live_. És un dels quintets més dinàmics i consolidats del panorama musical espanyol. Rep el suport de l’Institut Valencià de Cultura i del Ministeri de Cultura-INAEM.

  

A més d’haver participat en alguns dels festivals més importants del món, ha tocat en la gala dels Premis Príncipe de Asturias en 1995 i ha enregistrat la música de l’obra teatral _La Fundación_ de Buero Vallejo per al Centre Dramàtic Nacional i la banda sonora de la pel·lícula _Descongélate_, de Félix Sabroso, per a la productora El Deseo. En 1996 va guanyar el 1r Premi Concurs Internacional de Quintets de Metall de Narbonne (França). En 2017 va rebre el I Premi Bankia al Talent Musical en la Comunitat Valenciana i en 2019 el Premi Espai Ter de Música de Torroella de Montgrí pel projecte _Mira si hem corregut terres…_ i dos premis Carles Santos de la Música Valenciana atorgats per l’Institut Valencià de Cultura. En 2020 ha rebut el Premi Nacional de Música atorgat pel Ministeri de Cultura, i un premi Carles Santos pel seu àlbum _Les Aventures de Monsieur Jules_.

  

Spanish Brass està compost per Carlos Benetó i Juanjo Serna, trompetes; Manuel Pérez, trompa; Inda Bonet, trombó; i Sergio Finca, tuba. El quintet toca amb trompa Paxman i tuba Melton; i també amb la nova aplicació BlackBinder.  Ha publicat vint-i-set treballs discogràfics, entre ells dos DVD-CD i un doble CD recopilatori, que mostren les seues múltiples facetes. Cada any organitza dos festivals de vent-metall: l’_Spanish_ _Brass Alzira - SBALZ_ i el _Brassurround_ ([www.brassurround.com](http://www.brassurround.com/)).

  

El concert tindrà lloc al Centre Cultural Mario Monreal (C/Roma, 9) el 29 de maig, a les 20.00 h. A causa de les restriccions per la COVID-19 l'aforament és limitat, per la qual cosa s'han d’adquirir les entrades, que tenen un preu de 9 euros. Es poden reservar en el següent [enllaç​](https://www.servientradas.com/espectaculo/AYUNTAMIENTO_DE_SAGUNTO/3/-a-live.html).

  

  

*   [](http://www.facebook.com/sharer.php?u=https://aytosagunto.es/va/actualitat/el-quintet-spanish-brass-actuara-este-dissabte-en-sagunt/ "Facebook")
*   [](http://twitter.com/share?url=https://aytosagunto.es/va/actualitat/el-quintet-spanish-brass-actuara-este-dissabte-en-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-quintet-spanish-brass-actuara-este-dissabte-en-sagunt/ "Linked In")
*   [](mailto:?body=https://aytosagunto.es/va/actualitat/el-quintet-spanish-brass-actuara-este-dissabte-en-sagunt/)